Nyeste Skilderie af Kiøbenhavn, 1814-11-22
Anordning for Almueskolevæsenet paa Landet i Danmark. (Fortsættelse; see No. 91.)§. 5. Det er ogsaa vigtigt, at Børnene vænnes til Orden. J denne Henseende har Skolelæreren at paaser, at de, hver Gang de forlade Skolen, forvare deres Regnetavler, samt Skrive- og Læse=Bøger, paa et bestemt Sted, som Læreren skal anvise dem, saa bør han og have Tilsyn med, at Bøgerne holdes ordentlige og reenlige. . 6. Skolelæreren har at agte paa, at Børnene vise ham den tilbørlige Ærbødighed; derfor skulle Børnene hilse ham staaende, naar han kommer ind i Skolen, og ligesaa, naar han og de, efter fuldendt Skoletid, adskilles. Ligeledes bør han venligen modtage og hjemsende dem, og, ved blid Omgang og kierlig Behandling, søge at vinde deres Tillid og giøre dem Underviisningen behagelig. 7. J de, ved Anordningen bestemte, Tider skal han, hver Søgnedag, holde Skole for den Ungdom, som hører til hans District. §. 8. Skolestuen bør, til alle Tider, holdes reenlig, og i det mindste feies tvende Gange om Ugen. Naar Skoletiden er forbi, og Børnene ere hjemsendte, bør Vinduerne lukkes op, og Stuen udluftes. §. 9. J Henseende til Børnenes Jnddeeling i 2 Classer, ligesom i alt andet Underviisningen og Skoletiden vedkommende, har han, paa det nøieste, at efterkomme det, som desangaaende i Anordningen er foreskrevet. §. 10. Han bør, med lige Omsorg og uden Forskjel, antage sig alle Børns Underviisning og Dannelse. §. 11. Fremfor alting bør Skolelæreren søge at opvække Lærvillighed hos Børnene. Dette vil ikke falde ham vanskeligt, naar han, fornemmeligen ved Læsebøgernes Afbenyttelse, kommer Børnenes naturlige Nysgierrighed til Hjælp, og, ved fornuftig Veiledning, søger at forvandle den til gavnlig Videlyst. Denne Hensigt vil bedst kunne opnaaes, deels ved fattelige Anmærkninger over det, som læses, deels ved Samtaler om enkelte Ting i Naturen, som falde i Sandserne, deels endeligt ved lærerige Fortællinger, som give Anledning til at vække Jndbildningskraften og øve Hukommelsen; hvormed tillige bør forbindes en, oftere gjentagen, Henviisning til den nyttige Anvendelse, der i sin Tid vil kunne gjøres af de Kundskaber og Færdigheder, som Børnene skulle erhverve sig i Skolen. En saadan Læremaade bør især iagttages ved de mindre Børn i 1ste Classe, som mere behøve Veiledning til at tænke rigtigt over, hvad der gjør dem opmærksomme, end Underviisning i Ordets egentlige bemærkelse. §. 12. For at gjøre Underviisningen behagelig og nyttig for Børnene, bør han beflitte sig paa et tydeligt Foredrag, og nøie lægge Mærke til, hvorvidt Børnene have fattet det, som gjennemgaaes eller læses. - J Henseende til Underviisningens forskjellige Dele, bør den, af vedkommende Foresatte antagne, Lections=Tabel nøie følges, hvorved der, ved en god Afverling af Læregjenstandene, bliver at paasee, at Børnene ikke beskjeftiges med de samme Ting i længere Tid, end en Time ad Gangen. §. 13. Skolelæreren bør søge, at anvende enhver, i Underviisningen forekommende, Leilighed til at lede og danne Børnenes moralske Tænkemaade. Jsær bør han tidligen indprente dem Agtelse for Sandhed og Retskaffenhed, samt, ved at fremstille passende Exempler, øve deres dømmekraft i at udfinde, hvad Forskjel der er mellem gode og slette Handlinger, og hvilke Følger de drage efter sig. 8. 14. Ved Underviisningen i Religion har han især at beflitte sig paa et til Sagens Vigtighed svarende og værdigt Foredrag. Religionens Sandheder bør ei allene forklares for Forstanden, men tillige lægges Børnene paa Hjertet. Han bør derfor især udbrede sin Underviisning over de farteligste Lærdomme og Grundsandheder, og, af samme Aarsag, ved smaae Børns Underviisning, ikke opholde sig ved den 4de og 6te Part af Catechismen, fordi de Sandheder, som deri indeholdes ikke passe til denne Alders Fatteevne. §. 16. Underviisningen om Formiddagen begyndes altid med andægtig Sang og Bøn, og endes med en kort Bøn og et Vers. Sangene bør vælges med Overlæg, og saaledes, at Børnene kunne forstaae dem. Bønnen forretter Læreren, saavelsom Børnene, staaende. Kommer et Barn for sildigt, skal det staae udenfor eller ved Døren, indtil Bønnen er til Ende, for ei at forstyrre Andagten. For de smaae Børn søger Skolelæreren, Leilighed til, ved at bibringe dem de første Begreber af Christi Lærdomme, tillige at forklare Bønnens Hensigt, og giver dem passende Exempler derpaa, samt udtolker for dem et eller andet farteligt Vers, som opgives dem, til at læres udenad. S. 16. J Henseende til den øvrige Underviisning i Regning, Skrivning, Historie og Geographie, har han at rette sig efter det, som desangaaende i Anordningen er fastsat, og den nærmere Veiledning, ham af Skolecommissionen gives. Ved Læsningen paasees, at Børnene læse rigtigen, tydeligen, og saaledes, at det kan skjønnes, at de vel forstaae Meningen. Ved Skrivningen paasees, at Børnene skrive saadanne Ting, som kunne hjelpe til at udvide deres Kundskaber, i Forbindelse med det, som ved Underviisningen er foredraget, samt at det ikke ved Arbeidet tillades den at sidde i en Stilling, som enten giver Anledning til slet Skrift, eller endog kan være Helbrede, skadelig. Saa bør og de ældre Børn flittigen øves til selv at føre i Pennen, hvad de have lært i Skoletimerne. Under Regneøvelserne søger Læreren tillige at vænne Børnene til at gjøre Beregninger i Hovedet, uden Hjælp af Tavle eller Skrift. Paa Tavlen derimod bør de oves til at opsætte Regninger og Overslag, som kunne vorde anvendelige i det daglige Liv. - Med Underviisningen i Geographien forbindes en kort Udsigt over Landenes, og især Fædrelandets, Historie, ligesom og om deres Natur- og Kunste Producter. - Da Underviisningen bør skee efter en bestemt Plan, saa skal Skolelæreren udkaste en Tabel, som indeholder hans Forslag til de Slags Underviisninger, han formener at være de meest passende til hver Dag i Ugen, i de bestemte Timer, fra 1ste May til 1ste Novbr., og fra 1ste Novbr. til 1ste Mai, hvilket Forslag bliver, med Sognecommissionens Betænkning, at indsende til Amtsskoledirectionens Approbation eller Forandring. Derefter skal Tabellen opslaaes i Skolestuen, paa det at enhver kan læse, hvad der i hver Time skal foretages. – Skolelæreren maa ikke, uden vigtige Aarsager, afvige fra denne Tabel, og, naar Saadant skeer, bør han antegne det, tilligemed Aarsagen dertil, i sin Journal over Børnenes Skoleflid.